**Paziņojums par fotografēšanu un filmēšanu pasākuma laikā**

Paziņojums ietver informāciju par personas datu apstrādi, kas izriet no fotografēšanas un filmēšanas pasākuma laikā.

Pasākumu organizē Rakstniecības un mūzikas muzejs (turpmāk – Pārzinis) – Reģ. Nr. 90009175091, juridiskā adrese: Pils laukums 2, Rīga, LV-1050.

Pasākuma laikā tiks veiktas foto un video fiksācijas, kas var tikt ievietotas pārziņa mājaslapā un/vai sociālajos tīklos.

**Personas datu apstrādes tiesiskais pamats:**

Pirms pasākuma Pārzinis Jūs informē par fotografēšanu un filmēšanu pasākuma laikā. Tiesiskais pamats datu apstrādei ir Pārzinim likumīgi piešķirtu oficiālo pilnvaru īstenošana, pamatojoties uz Vispārīgās datu aizsardzības regulas (turpmāk – Regula) 6. panta pirmās daļas e) punktu.

Datu apstrādes paredzētais nolūks – publicitātes vajadzības.

Ja nevēlaties, lai Jūs fotografē un filmē vai foto un video fiksācijas ievieto pārziņa mājaslapā un/vai sociālajos tīklos, iepriekš par to paziņojiet fotogrāfam vai operatoram.

**Personas datu saņēmēji:**

Jūsu foto un/vai video fiksācijas var tikt ievietotas publiski pieejamā Pārziņa mājaslapā un publiski pieejamos Pārziņa sociālo tīklu profilos.

**Datu uzglabāšanas ilgums:**

Personas dati tiek uzglabāti tik ilgi, cik nepieciešams noteiktā nolūka un mērķu sasniegšanai, kuriem personas dati tika iegūti.

**Tiesības uz datu piekļuvi un dzēšanu**

Jums ir tiesības pieprasīt informāciju par sevi, kas ir mūsu rīcībā, izmantojot datu subjekta tiesības, pamatojoties uz Regulas 3. nodaļā ietvertajiem noteikumiem.

Regulā noteiktajos gadījumos Jums ir tiesības prasīt savu datu dzēšanu, tomēr lai šādu pieprasījumu apstrādātu, Jums ir jāsniedz informācija, kas fotogrāfijās un videomateriālos ļautu Jūs identificēt.

Papildus informācija iegūstama, vēršoties pie Pārziņa.